ياسين عبد الغفار

ياسين عبد الغفار طبيب واستاذ وعالم مصرى شهير فى أمراض الجهاز الهضمى والكبد.

 حياته 
اتولد 1917 بتلا - المنوفية وتوفى 1999 فى شهر مايو عن عمر 82 سنه .

 مشواره العلمى 
حصل على شهادة الباكالوريا من المنوفيه بعدين دخل طب القصر العينى بعدين دخل زمالة كلية الأطباء الباطنيين عند إنشائها و اخد  درجة الدكتوراه واشتغل مدرس بالكلية بعدين نقل لكلية طب عين شمس عند إنشائها.

 إسهامه العلمى 
اهتم بدراسة الأورام ووجه الجانب الاكبر من أبحاثه لدراسة أورام الكبد. قام بإنشاء وحدة متخصصة بكلية طب عين شمس لدراسة أورام الكبد ودراسة سبل علاجها كيميائى.

قام بدراسة دور الفيروسات فى الإصابة بسرطان الكبد وقام بدراسة الفيروسات اللى تصيب الكبد وتمكن من خلال أبحاثه من الكشف عن فيروس من الفيروسات المعروفة على مستوى العالم بدورها فى أحداث سرطان الكبد. يُعتبر أول من أدخل المناظير للكشف والفحوصات.
 جمعية أصدقاء مرضى الكبد 
قام بإنشاء جمعية أصدقاء مرضى الكبد فى الوطن العربي، وضم ليها عدد من رجال الأعمال والسياسة ورجال الفكر ليكونوا دعم للمرضى فى مواجهة المرض والتغلب عليه.
 أبحاثه 
اهتم الدكتور ياسين عبدالغفار بنشر أبحاث أمراض الكبد فى جوه مصر وخارجها، ولم يقم بتطبيق أى طرق للعلاج إلا بعد البحث الدقيق والقراءة والتجربة.

كان مخلصاً للعلم راهب فى محرابه لا يمل من القراءة والبحث والتجارب ولا يشغله طول اليوم اللا مهنة الطب وهموم المرضي. كان يقوم بفحص كل حالة منفصلة عن التانيه لإيمانه أن كل حالة مختلفة عن التانيه.

أول من فكر فى إنشاء أول معهد كبد متخصص فى مصر.
 مركز دكتور ياسين عبد الغفار الخيرى لأمراض وبحوث الكبد 
و سنة 1999 أنشأ الدكتور ياسين عبد الغفار مركزا لأمراض الكبد بمدينة نصر يحمل اسم "مركز دكتور ياسين عبد الغفار الخيرى لأمراض وبحوث الكبد". يهدف المركز لتقديم خدمة طبية متميزة لمرضى الكبد القادرين والغير قادرين كما يهدف لتنظيم مؤتمرات علمية وتدريب الأطباء والفنيين وهيئة التمريض لمواكبة التطور العلمى فى مجالات أمراض الكبد. كذلك من اجوال  المركز التصدى لأمراض الكبد فى المراحل الأولى وذلك لتجنب المضاعفات كمان نشر التوعية والبرامج الوقائية للتصدى لمسببات أمراض الكبد. ويشتمل المركز على عيادات خارجية وعيادات خارجية للأطفال ووحدة للمناظير وقسم الأشعة ومعمل التحاليل الطبية والقسم الداخلى وقسم الطوارئ وعيادة متخصصة لأورام الكبد.

 مصادر 

تصنيف:مواليد 1917
تصنيف:وفيات 1999
تصنيف:اطبا مصريين
تصنيف:اكاديميين مصريين
تصنيف:مصريين اخدوا جايزة الدوله التقديريه
تصنيف:منايفه
تصنيف:ناس من تلا